stanford-oval/wikipedia huggingface dataset:
בדיקת נאותות
בדיקת נאותות של קרנות הון סיכון לחברות סטארט אפ > שלב 2 – בדיקת יכולות של היזמים

לניתוח אופי ויכולות אישיות של היזמים חשיבות ולכן הוא השלב השני. היזמים ועובדי החברה הם האנשים שצריכים לגרום לחברה להצליח ולכן ניתוח היכולות שלהם תראה תמונה ברורה יותר לסיכויי ההצלחה.
צוות עם תשוקה לעבודה, כימיה טובה ואמון מלא בחזון החברה הוא מרכיב מרכזי בהצלחת החברה. רמת המוטיבציה של מובילי החברה היא ביחס ישיר לגידול פוטנציאלי של הסטארט אפ. "איכויות אישיות והצגה נכונה שלהן עם משקיעים מתאימים הם הגורם להצלחה או כישלון של היזם" – Investopedia.
קביעה האם ניתן לסמוך על יזם היא יותר אומנות מאשר מדע. ניתן לבסס את ההחלטה על מספר גורמים: האם עמדו עד עכשיו בזמנים שקבעו? האם הם כנים בכל הנתונים אשר הוצגו? האם יש סימנים מוקדמים של חוסר אמינות כמו איחורים או הצגת נתונים סותרים?
תוכנית עסקית טובה עם ניתוח מקצועי ורחב מעיד על רצינות החברה ובדרך שלה להצלחה. יזמים חייבים להכיר את התוכנית בצורה מעמיקה. קרנות הון סיכון בדרך כלל ישאלו שאלות רבות על תוכנית זו ועל גמישות לשינוים בה. תוכנית עסקית חייבת לכלול: סיכום מנהלים, סקר שוק, תיאור החברה, תרשים ארגוני, אסטרטגית שיווק ומכירות, תיאור המוצר, דרישות גיוס ונתונים פיננסיים.
בדיקת נאותות של קרנות הון סיכון לחברות סטארט אפ > שלב 3 – בדיקת נתונים פיננסיים

שלב זה הוא המרכזי בבדיקת נאותות של חברת סטארט אפ. אבל, ללא סינון של צוות היזמים אשר מובילים את החברה הנבדקת אין לשלב זה משמעות מפני שהנתונים יכולים להיות לא אמינים. שלב זה בעיקרו סקירה של הדוחות הכספיים של החברה.
חוב נוכחי קיים הוא מדד טוב לבדיקת יציבות של החברה. במידה ויש לחברה חוב ללא מקורות הכנסה, הזרמת כסף נוסף יכול רק לעודד התנהלות כלכלית לא נכונה.
לפי האתר Entrepreneur, למעלה מ-90% מהעסקים הקטנים נכשלים בגלל ניהול לא נכון של תזרים מזומנים. יש לוודא שלמייסדים יש גיבוי זמין עבור: שינוי בצריכה עקב שינוי בעונות השנה, הוצאות בלתי צפויות, ביטוח, צמצום בלתי צפוי וחשבונות.
בדיקת נאותות של קרנות הון סיכון לחברות סטארט אפ > שלב 4 – סקירת מתחרים

מציאת אחוז שליטה בשוק של החברה יספק גם תמונה על המתחרים באותו השוק. שוק עם הרבה מתחרים מקטין את סיכויי ההצלחה ללא ידע מקדים על השוק. סקירה של רכישות דומות יכולות לנבא מה יקרה לאחר הרכישה, חברות הון סיכון בוחנות תמיד טעויות של קרנות אחרות ונמנעות מלעשות צעדים דומים.  כמו כן, סקירת שוק יכולה לרמז גם על התזמון הטוב ביותר לרכישה.
ניתן להשתמש בניתוח SWOT גם בסקירת מתחרים. ניתוח זה ייתן תמונה על חוזקות וחולשות של כל מתחרה,  ועל ידי כך להבין האם החברה המיועדת לרכישה משלימה את החוסר בשוק.
בדיקת נאותות של קרנות הון סיכון לחברות סטארט אפ > שלב 5 – בדיקה משפטית

כדי להקים חברת סטארט אפ נדרשים הרבה מסמכים. תחום זה מוגדר היטב ולכן ניתן לבדוק יותר בקלות את האם קיים פער בניגוד לשלבים הקודמים שחלקם מתבססים על תחושות בטן וניחושים. לרב, קרונות הון סיכון ישלחו לחברת הסטארט אפ רשימה ארוכה של מסמכים שהם מתבקשים לשלוח לשם בדיקת הנאותות.
פטנט הוא הדרך הטובה ביותר להגן על זכויות החברה על המוצר שלה, יש לבדוק האם החברה רשמה פטנטים מתאימים. ללא הגנה על עסקי הליבה של החברה קרנות הון סיכון לא ישקיעו כסף. אותה טענה תקפה גם לגבי רישום של סמלים מסחריים.
כיסוי ביטוחי מתאים נגד מקרים קיצוניים יכול להיות ההבדל בין השקעה מוצלחת לכישלון מוחלט. ביטוחים הם חלק בלתי נפרד מכל בדיקת נאותות מפני שהם מורידים משמעותית את הסיכון של ההשקעה.
לבסוף, תביעות קודמות על פטנט או סמל מסחרי מראות על חוסר יציבות של החברה. אין הצדקה להשקיע בחברה ששקועה במלחמה על זכות הקיום שלה. קרנות הון סיכון לרוב יעדיפו לחכות עד לבירור מלא של הנושא לפני שיחליטו לסכן את כספן.
ראו גם

גילוי נאות
שקיפות
חברת הזנק
קרנות הון סיכון
אנג'ל
SWOT
פטנט
סמל מסחרי
תוכנית עסקית
הערות שוליים

↑  בְּדִיקַת נְאוֹתוּת במילון בנקאות (תשס"ז), באתר האקדמיה ללשון העברית
20 הסיבות לכישלון חברות לפי CNInsights.com
חמשת השלבים בבדיקת נאותות
אופון חום-פס

| אופון חום-פס |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
משפחה:: מוליתיים
סוג:: אופון
מין:: אופון חום-פס
שם מדעי
 Upeneus pori ‏טוביה וגולני, 1989

אופון חום-פס (שם מדעי: Upeneus pori) הוא דג ממשפחת המוליתיים החי בים סוף וחדר גם לים התיכון.
אורכו של דג זה מגיע ל-25 סנטימטרים והוא בעל גוף מוארך שצבעו אפרפר או אדום-חום. גב כהה ופס חום, שהעניק לו את שמו.
דג זה ניזון בעיקר מדגים אחרים ומחסרי חוליות קטנים, כגון תולעים וסרטנאים.
דג זה תואר ב-1989. השם המדעי של דג זה קרוי על שמו של פרופסור דב פור.
הערות שוליים

↑  אופון חום-פס באתר הרשימה האדומה של IUCN
↑  M. L. Geraci, D. Scannella, F. Falsone, F. Colloca, S. Vitale, P. Rizzo, F. Di Maio, G. Milisenda & F. Fiorentino, Preliminary study on the biological traits of the Por’s goatfish Upeneus pori (Chordata: Actinopterygii) off the southern coast of Lampedusa Island (Central Mediterranean) (עמ' 85), The European Zoological Journal, ‏4 ביוני 2018
ערך זה הוא קצרמרבנושא דגים. אתם מוזמנים לתרום לוויקיפדיה ו.
פוברומיס פטרסוני

| פוברומיס פטרסוני> מיון מדעי |
| --- | --- |
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: Hystricognatha
משפחה:: Neoepiblemidae
סוג:: פוברומיס
מין:: פוברומיס פטרסוני
שם מדעי
 Phoberomys pattersoni ‏מונס, 1980

פוברומיס פטרסוני (באנגלית: Phoberomys pattersoni) הוא מכרסם נכחד שחי בדלתא העתיקה של נהר אורינוקו לפני כ-8 מיליון שנים. הוא היה השני בגודלו מבין כשבעת המינים של הסוג שלו. כמו מכרסמים רבים אחרים, פוברומיס היה אוכל עשב עם שיניים קדם טוחנות ושיניים טוחנות בעלי כתר גבוה .
תיאור

שלד כמעט שלם התגלה בתצורת אורומאקו באורומקו, ונצואלה, בשנת 2000. המין החדש סווג מאוחר יותר בשם פוברומיס פטרסוני לכבודו של הפלאונטולוג בריאן פטרסון.
במקור, פוברומיס פטרסוני הוערך כ-741 ק"ג על סמך ממדי עצם הירך, מה שהפך אותה בזמנו למין הידוע הגדול ביותר של מכרסמים, חי או נכחד. עם זאת, הערכות אלו זכו לביקורת כגדולות מדי על ידי מחקרים מאוחרים יותר, שמצאו שלפוברומיס יש עצם עצם עבה במיוחד ביחס לגופו בהשוואה ליונקים אחרים. הערכות מסת הגוף המבוססות על אורך הגולגולת, רוחב הקונדיל העורפי, אורך שורת השיניים, ואורך עצם הירך מצביעים על כך שהוא שקל בין 150 ל־250 קילוגרם. למרות שפוברומיס פטרסוני נחשב למכרסם הידוע הגדול ביותר בזמן תיאורו, הגילוי של גולגולת שלמה של Josephoartigasia monesi בשנת 2008 הראה כי מין זה גדול אף יותר. Josephoartigasia היה ידוע בזמן גילויו של פ. פטרסוני (באופן ספציפי, המין " Artigasia magna ", כיום Josephoartigasia magna ), אך לא ניתן היה לקבוע בקלות את גודלו של מכרסם זה מכיוון שהוא היה ידוע רק משברי הלסת והשיניים של Josephoartigasia קטנים בצורה יוצאת דופן ביחס לגודל גופו.
הערות שוליים

↑  Amos, Jonathan (18 בספטמבר 2003), "Giant rodent astonishes science", BBC News Online, נבדק ב-2008-03-18 {{citation}}:  (עזרה)
1 2  Sánchez-Villagra, Marcelo R.; Aguilera, Orangel; Horovitz, Inés (19 בספטמבר 2003). "The Anatomy of the World's Largest Extinct Rodent". Science. 301 (5640): 1708–1710. doi:10.1126/science.1089332. PMID 14500978. {{cite journal}}:  (עזרה)
1 2 3  Engelman, Russell K. (ביוני 2022). "Resizing the largest known extinct rodents (Caviomorpha: Dinomyidae, Neoepiblemidae) using occipital condyle width". Royal Society Open Science. 9 (6): 220370. doi:10.1098/rsos.220370. PMC 9198521. PMID 35719882. {{cite journal}}:  (עזרה)
1 2 3  Millien, Virginie; Bovy, Helene (17 בפברואר 2010). "When teeth and bones disagree: body mass estimation of a giant extinct rodent". Journal of Mammalogy. 91 (1): 11–18. doi:10.1644/08-MAMM-A-347R1.1. {{cite journal}}:  (עזרה)
1 2  Hopkins, Samantha S. B. (19 בפברואר 2008). "Reassessing the Mass of Exceptionally Large Rodents Using Toothrow Length and Area as Proxies for Body Mass". Journal of Mammalogy. 89 (1): 232–243. doi:10.1644/06-MAMM-A-306.1. {{cite journal}}:  (עזרה)
↑  Rinderknecht, Andrés; Blanco, R. Ernesto (22 באפריל 2008). "The largest fossil rodent". Proceedings of the Royal Society B: Biological Sciences. 275 (1637): 923–928. doi:10.1098/rspb.2007.1645. PMC 2599941. PMID 18198140. {{cite journal}}:  (עזרה)
↑  Millien, Virginie (7 בספטמבר 2008). "The largest among the smallest: the body mass of the giant rodent Josephoartigasia monesi". Proceedings of the Royal Society B: Biological Sciences. 275 (1646): 1953–1955. doi:10.1098/rspb.2008.0087. PMC 2596365. PMID 18495621. {{cite journal}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פוברומיס פטרסוני".
יאקות אל-חמאווי

| --- | --- |
 לידה:  1178 קונסטנטינופול, האימפריה הביזנטית 
 פטירה:  20 באוגוסט 1229 (בגיל 51 בערך) חלב, הסולטנות האיובית 
 ענף מדעי:  גאוגרפיה, היסטוריה
 מקום קבורה:  Al Khaisaran cemetery 
 הערות:  ממוצא יווני
 תרומות עיקריות
 עבודות בנושא גאוגרפיה והיסטוריה של התקופה שמבוססות על מקורות שאבדו.
 
יַאקוּ֫ת בן עבדאללה אל-חַמַוִי א-רוּמִי (1178–1229; בערבית: ياقوت بن عبد الله الحَمَوي الرومي, תעתיק מדויק: יאקות בן עבד אללה אלחַמַוי אלרומי) היה ביוגרף וגאוגרף ערבי מוסלמי, ככל הנראה ממוצא יווני. אל-חמווי ידוע בכתביו ומאמריו האנציקלופדיים אודות העולם המוסלמי.
שמו

פירוש השם "יאקות" הוא אבן אודם (רובי); השם "א-רומי" מעיד על מוצאו היווני (ביזנטי), והשם "אל-חמווי" מעיד על מוצא או קשר לעיר חמה (שבימינו ממוקמת בסוריה).
חייו והשכלתו

יאקות נולד בקונסטנטינופול. הוא נמכר כעבד, ומאוחר יותר עברו הוא ואדונו לעיר בגדאד. לאחר שזיהה את כישוריו, החל אדונו של יאקות להקנות לו חינוך. הוא שוחרר מעבדות בשנת 1199 והחל לפרסם מאמרים. בשנת 1213 הוא התחיל את מסעו, שבמהלכו ביקר בתבריז, בדמשק ובמוסול. תמיכתו בח'וארג' סיבכה אותו והוא ברח בשנת 1216 מדמשק למרב שבשטח טורקמניסטן של ימינו. במרב הוא עבד במשך שנתיים בספריות העשירות שהיו במקום. עקב סכנות של פלישת ג'ינגיס חאן לאזור, הוא נמלט לחלב, בה החל לחבר את ספרו "מועג'ם אל-בולדאן" (ראו להלן). הוא ביקר באלכסנדריה בשנת 1227 ומת בחלב ב-1229.
עבודתו

חשיבותו של יאקות כחוקר נעוצה בכך שעבודותיו מבוססות על מקורות שמצא בספריות במרכז אסיה, אשר אבדו ברובם כעבור שנים ספורות, במהלך כיבוש האזור על ידי המונגולים.
עבודתו > מועג'ם אל-בולדאן

ספרו העיקרי של יאקות, הלקסיקון הגאוגרפי-ספרותי המקיף "מועג'ם אל-בולדאן" (בערבית: معجم البلدان, בתעתיק מדויק: מֻעְגַ'ם אל-בֻּלְדָאן, כלומר "לקסיקון המדינות" או "מילון המדינות"), חובר בשנים 1224–1228 (יאקות השלים אותו כשנה לפני מותו). זהו קובץ מקומות מרכזיים בתרבות הערבית ובעולם הערבי, מסודרים בסדר אלפביתי לפי שמותיהם, עם אופן הגייתם, גיזרונם מערבית או משפות אחרות ומיקומם. לתיאורו הגאוגרפי של כל מקום הוסיף יאקות מידע היסטורי ואתנוגרפי, לרבות אנקדוטות וסִיפֵּרִים, רישומים ותיאורים הנוגעים לכיבושים מוסלמיים,  שמות שליטים ופרטים ביוגרפיים עליהם, מונומנטים, ידוענים מקומיים, וכן פרוזה ושירה רלוונטיות שמהוות מידע בעל ערך היסטורי-ספרותי רב.
הנצחתו

על שמו של יאקות רחוב בירושלים, צפונית מזרחית לעיר העתיקה בוואדי אל-ג'וז.
הערות שוליים

↑  "יאקות", אנציקלופדיה בריטניקה, מהדורת 1911.
↑  ראו מועג'ם אל-בולדאן (בערבית) באתר shamela.ws
| --- | --- |
בקרת זהויות :  NLI: 987007269894505171  PLWABN: 9811264747405606  BIBSYS: 96005689  BNE: XX1510297  BnF: cb131894251 (data)  CiNii: DA04149527  GND: 118860119  ISNI: 0000 0000 8055 1830  LCCN: n84172872  NLG: 217697  NTA: 075008297  RERO: 02-A000180410  SELIBR: 201211  SUDOC: 060586338  TDVİA: yakut-el-hamevi  VcBA: 495/18057  VIAF: 5728728   WorldCat (עם VIAF): 5728728 
ערך זה הוא קצרמרבנושא אישים ובנושא אסלאם. אתם מוזמנים לתרום לוויקיפדיה ו.
יצחק מאיר מורגנשטרן

| --- | --- |

 לידה:  דצמבר 1966 (בן 58) לונדון, הממלכה המאוחדת 
 השכלה:  ישיבת לוצרן  ישיבת בית יוסף 
 
הרב מורגנשטרן לומד בספר התניא עם הרב אברהם אביש ווייס
הרב יצחק מאיר מורגנשטרן (כתיב יידי: מאָרגְנשְטֶערְן; נולד בכ"ז בכסלו ה'תשכ"ז) הוא מנהיג עדה ומקובל חסידי, בשנים האחרנות מכונה האדמו"ר מתורת חכם.
קורות חייו

נולד ליעקב מנחם וליוכבד-סימא מורגנשטרן, חסיד גור, בשכונת הנדון שבלונדון. כבר בילדותו נמשך אחרי פנימיות התורה. למד בישיבת לוצרן ובגייטסהד ובד בבד למד קבלה וחסידות. נישא לבתו של הרב יוסף לובינסקי מאנטוורפן (המכונה האדמו"ר מחנטשין) ולאחר נישואיו התגורר באנטוורפן ובירושלים. למד אצל הרב ניסן דוד קיוואק והיה קשור לרבי צבי הירש רוזנבוים, האדמו"ר מקרעטשניף-סיגט ולרבי יעקב לייזר האדמו"ר מפשעווארסק, וכמו כן עסק בתורת הקבלה אצל הרב יצחק כדורי, והרב דוד בצרי. הוא גם למד קבלה אצל הרב אליעזר צבי סאפרין מקאמארנא, כיום האדמו"ר מקאמארנא בית שמש.
בסביבות שנת תשנ"ה החל לערוך סעודה שלישית בבית המדרש סאטמאר בשכונת עזרת תורה, בהשתתפות חסידי ברסלב. בשנת תשנ"ז פתח כולל קטן בשכונת מקור ברוך, אשר כונה "אילימה". בשנת תשס"ב פתח בשכונת גבעת משה ברחוב אוהלי יוסף בית מדרש בשם "תורת חכם", על שם ספרו של רבי חיים די לה רוזה. בבית המדרש יש כולל חצות, כולל בוקר ללימודי הלכה וכולל צהריים ללימודי קבלה. עם השנים נבנתה סביבו מעין חצר חסידית. הוא מקבל קוויטלך ומכונה אדמו"ר, אולם מדגיש שהוא חסיד ברסלב. בין חסידיו מרדכי בן-דוד.
הרב מורגנשטרן משלב את תורת ברסלב עם קבלת האר"י וממשיכי דרכו. הוא מוסר מדי יום שיעורים בספר הזוהר, בספר ליקוטי מוהר"ן, בדף היומי ושיעור בקבלה. מלבד זאת הוא מוסר שיעורים נוספים בהלכה וחסידות. בסעודה שלישית הוא עורך טיש ובו אומר דברי תורה במשך כשעה ויותר, על פרשת השבוע ועניינא דיומא ובסיומם מסביר על פי דבריו פירוש חדש בפיסקה "דעה חכמה לנפשך והיא כתר לראשך" (מתוך הפיוט דרור יקרא). דברי תורתו בסעודה שלישית מודפסים בחוברת שבועית בשם "דעה חכמה לנפשך". בליל שבת הוא אינו עורך טיש, אולם אומר דברי תורה בביתו לפני חסידיו במהלך הסעודה. דברים אלו, ודברי תורה נוספים שנאמרו במשך השבוע, מודפסים בחוברת "נשמתין חדתין", המופצת מדי שבוע דרך הדואר האלקטרוני ובאופן מצומצם גם בדפוס.
במשך שנים נהג לנסוע לראש השנה לאומן עם מאות חסידים מישראל, אנגליה וארצות הברית, שהצטרפו למניין שלו במקום. התפילות במניין זה נמשכו מהנץ החמה ועד לשקיעתה. תקיעת שופר אורכת כשעתיים, עקב כוונותיו של הרב מורגנשטרן על פי הקבלה. לקראת ראש השנה תשע"ג נסע הרב מורגנשטרן לאומן, אך עוד לפני החג החליט לשוב לישראל. הוא פרסם קונטרס שלפיו מי שמקושר לצדיק בארץ ישראל יכול להישאר בראש השנה בארץ וכן כתב לבני חבורתו מאמר בנושא בשם "והאמת והשלום אהבו". חלק מהתפילות בשנה זו נערכו בקבר דוד המלך, שבו הוא מגלה עניין בשנים האחרונות. עם זאת, בראש השנה תשע"ד היה שוב באומן. בשנים הבאות הוא נותר בירושלים. בחלקן נסע לאומן בערב ראש השנה וחזר לחג לארץ ישראל.
ספריו קיבלו הסכמות מהרב משה הלברשטאם, הרב יחיאל פישל אייזנבאך, הרב דב וייס ועוד.
משפחתו

בנו הגדול, ישראל, נישא בשנת תשע"ד לבתו של רבי פנחס משה טאוב, האדמו"ר מקוזמיר. בנו השני, יעקב מנחם, נישא בשנת תשפ"ד לבתו של רבי יהודה לייב הלוי אשלג, האדמו"ר מאשלג.
מעיקרי שיטתו > בקבלה

הרב מורגנשטרן מבסס את שיטתו הקבלית על דרכו של הרב חיים די לה רוזה. שיטה זו מוציאה לעיתים דברים מפשוטם, ומשתמשת רבות בעקרון ה"ערכין", שלפיו ישנן כמה מערכות יחס לכל דבר. כך מתיישבות סתירות בין מקורות, שלפי השיטה עוסקים במערכות שונות. לאור זאת, אומר הרב מורגנשטרן שכל המחלוקות ביהדות אינן אלא לפי ההסתכלות החיצונית, ולא מצד הפנימיות. בתורתו הוא משלב בין היתר יסודות מתורות הרש"ש ותלמידיו, חב"ד, הרמח"ל, ברסלב, קאמארנא, זידיטשוב, רבי אהרן מסטרשלה, הגר"א ותלמידיו והרב אשלג. כך למשל, הוא טוען שאין מחלוקת בנושא הצמצום בין החסידות לבין הגר"א, ושניהם מסכימים לשיטת החסידות. באופן דומה, לדבריו, מתאימות תורת הנגלה וההלכה עם תורת הסוד. הרב מורגנשטרן נוהג לפרש טעמי מחלוקות בהלכה לאור שורשי נשמותיהם של בעלי הדעות.
הרב מורגנשטרן פיתח שיטות מדיטציה המבוססות על מקורות הקבלה, אלו סוכמו בעיקר בחלק "דרך הייחוד" שבקובץ ים החכמה.
לדעתו למרות המורכבות התאולוגית שבקבלה, היא חייבת להתאים לאמונה הפשוטה המורגלת בפי המון עם ישראל, אף על פי שיש מקובלים הסוברים אחרת. עם זאת, הוא סובר שהטועה בעניינים אלו אינו נחשב אפיקורוס.
הרב מורגנשטרן מתנגד לגישתם הביקורתית של יוסף אביב"י והרב יעקב משה הלל, הסוברים שיש חלקים בכתבי האר"י שהם מחידושי רבי חיים ויטאל עצמו ולא ממה שקיבל מרבו, וסובר שכל מה שנכתב בכתבי האר"י הוא ממנו אם לא נכתב בפירוש אחרת.
הוא מתבלט בין המקובלים ההולכים בדרכו של הרש"ש בכך שהוא מורה לכוון את כוונות התפלה גם בזמנים כמו ימי ספירת העומר והימים שבין ראש השנה לשמיני עצרת, בשונה ממנהג בית אל ורוב תלמידי הרש"ש, וזאת בהסתמכו על בעל ה"תורת חכם".
מעיקרי שיטתו > בהלכה

אף שאינו פוסק הלכה באופן פורמלי, ונוהג בדרך כלל להפנות את השואלים אותו לפוסקים מוכרים, הוא עוסק בבירורים הלכתיים, המתפרסמים בקובצי "ים החכמה" וב"נשמתין חדתין".
הוא נוהג להתפלל בשעות מאוחרות מאוד, ומסתמך על שיטות יחידאיות באשר לזמני היום כזמן תפלה, חצות היום, שקיעה וצאת הכוכבים, כשיטת מהרש"ל. בעניין בין השמשות הוא סובר כדעת רבינו תם ולדעתו כך הייתה גם דעת האר"י.
מסתמך רבות על תורת הסוד בפסיקתו, ולדעתו אין זה סותר את הכלל ש"תורה לא בשמים היא".
הרב מורגנשטרן כתב תשובה אודות חידוש מצוות התכלת, שבה הוא דוחה את מעמד התכלת הנפוצה, הנצבעת מארגמון קהה קוצים, בטענה שחילזון זה אינו מתאים לסימנים בחז"ל, ומעדיף את הינטינה שהציע הרב הרצוג. עם זאת, הוא נוהג ללבוש את התכלת הנפוצה מאחר שלא ניתן להשיג תכלת כשיטתו.
אוסר את שיטת "מוח אחד" (שיטה של קינסיולוגיה יישומית שבה שואלים שאלות ומקבלים תשובות דרך השרירים), ולדעתו היא בכלל איסור כישוף וקוסם. האדמו"ר מאמשינוב, שמתיר את השיטה, התבטא שמכל החולקים על שיטתו – הרב מורגנשטרן הוא היחיד שמראה את צד האיסור. הרב מורגנשטרן ניסה להשפיע על רבנים שיוציאו פסק אוסר בעניין זה.
לקראת פסח ה'תשע"ט הביע תמיכה בהקרבת קרבן פסח, וביקש מתלמידיו להימנות על כבש לקורבן.
מספריו

ים החכמה - יוצא מדי שנה לכבוד ראש השנה. מתשנ"ד עד תשס"ד חוברת, מתשס"ה ספר. מכיל תשובות בהלכה ומערכות בקבלה. תשס"ג, תשס"ד, תשס"ה, תשס"ו, תשס"ז, תשס"ח, תשס"ט, תש"ע, תשע"א, תשע"ב, תשע"ג (הקדמה), תשע"ד, תשע"ה, תשע"ט
ליקוטי ים החכמה - שו"ת בעייני הלכה, מועדים, עניינים בעבודת ה' (ב' כרכים), שבת ועבודת הלילה.
מי הדעת - על הלכות צניעות שבסימן ר"מ שבשולחן ערוך אורח חיים. ניתן להשיג רק באופן פנימי.
אסופת דברי תורתו: דעה חכמה לנפשך - תשס"ה, תשס"ו. על סדר הפרשות לפי חמישה חומשי תורה (תשס"ה-תשע"ו, תשע"ז-תש"פ, ניתן להשיג באופן פנימי - מתעדכן מדי תקופה).
נשמתין חדתין - בראשית (שני כרכים), שמות (שני כרכים), ויקרא
נתיב חיים - שיעורים בספר נתיב מצוותיך משולבים בשיעורים בספר אוצרות חיים
היכל הריב"ש - לקט מספרי חסידות על זמירות שבת, בראשו פירוש הבעש"ט על מזמור הודו עם ביאור.
שארית יעקב (על מסכת מגילה ומסכת ברכות)
שו"ת ים החכמה חלק א'
פני חמה (על ברכת החמה)
סידור תורת חכם - על סעודות שבת (תשע"ד), סידורי תפילות לשבת (ארבעה כרכים - ערבית, שחרית, מוסף ומנחה) (תשפ"א), על שבע ברכות ובסופו מאמר על נישואין (תשע"ד), חנוכה (תשע"ז), תפילות ימות החול (תשע"ב), ערבית לליל פסח (תשע"ג), וסדר הגדה של פסח (תשע"ג), נטילת לולב והושענות (תשע"ט), הקפות לשמחת תורה (תשע"ט), סגולות למניעת מגפה (תש"פ), פורים (תשפ"ב), סדר עבודת יום הכיפורים (תשע"ח), כוונות ברית מילה ופדיון הבן (תשפ"ב), כוונות שילוח הקן (תשע"ד), כוונות לימוד תורה ואמירת 'חק לישראל' (תשע"ה).
מאמר והאמת והשלום אהבו, בעניין הקיבוץ בראש השנה בארץ ישראל, ובפרט בירושלים
מאמרי ים החכמה - שני כרכים של מאמרי יסוד בנושא פנימיות הקבלה והחסידות שהודפסו בספרי ים החכמה (תשפ"א)
דעה חכמה לנפשך - בראשית - אסופת מאמרים של שיחות קודש שנאמרו בשנים תשס"ה - תשס"ט (ער"ה תשפ"ד)
דני זקן

| --- | --- |

 לידה:  23 באוקטובר 1964 (בן 60) ירושלים 
 מדינה:  ישראל ישראל
 השכלה:  האוניברסיטה העברית בירושלים 
 קישורים חיצוניים
 פייסבוק:  Danny Zaken
 טוויטר:  @ZakenDanny91125
 
דני (דניאל) זקן (נולד ב-23 באוקטובר 1964) הוא עיתונאי, מרצה ומאמן כדורעף וכדורשת ישראלי. הוא שימש כממלא מקום מפקד גלי צה"ל ממרץ 2023 עד 29 בפברואר 2024. קודם לכן היה הכתב המדיני-ביטחוני של עיתון "גלובס" ועבד באמצעי תקשורת נוספים, כולל בקול ישראל של רשות השידור במשך 23 שנים.
ביוגרפיה

זקן נולד בירושלים להורים יוצאי כורדיסטן, וגדל בשכונת קטמונים. למד בבית ספר אקסטרני ברחוב אגרון. שירת בחיל השריון ובין השאר כיהן בתפקיד מ"מ קמב"צ בסיס האימונים לחילות השדה בצאלים.
בשנת 1990 סיים תואר ראשון במדע המדינה ויחסים בין-לאומיים באוניברסיטה העברית. במהלך הלימודים החל לעבוד ככתב בכתב העת "פי האתון", והיה עורכו בשנים 1989–1990. במקביל ללימודיו כתב במקומון "ירושלים" של ידיעות אחרונות וב"העולם הזה" בעריכת רפי גינת.
בשנת 1991 החל לעבוד ככתב לנושא השטחים והמתנחלים בסוכנות עתי"ם, ובמסגרת זו סיקר את שלהי האינתיפאדה הראשונה, את הסכמי אוסלו ואת הקמת הרשות הפלסטינית. במקביל לכך כתב בעיתון "מעריב".
בשנת 1994 החל לעבוד כעיתונאי ברשת ב', וסיקר, בין השאר, את נושאי השטחים, כלכלה, צה"ל, הכנסת והיהדות החרדית. בהמשך היה לעורך ולמגיש של מהדורות חדשות ואקטואליה. ב-2009 הוביל את הקמת אתר האינטרנט של רשת ב'.
בשנת 2008 יצא לשנת לימודים בתוכנית Knight Wallace Fellowship לעיתונאים מצטיינים באוניברסיטת מישיגן.
בשנת 2007 נבחר לכהן כחבר בהנהלת אגודת העיתונאים ירושלים, והחל ללוות את תהליך המשא ומתן לרפורמה ברשות השידור. בשנת 2010 נבחר ליו"ר אגודת העיתונאים ירושלים, והוביל את כתיבת ההסכמים בין אגודת העיתונאים לבין הנהלת רשות השידור ומשרד האוצר. זקן התעמת רבות עם בכירים בהנהלת רשות השידור, בהם המנכ"ל יוני בן מנחם ועוזרו זליג רבינוביץ', וכן עם מנהל קול ישראל מיכאל מירו, בין השאר בשל הדחת עיתונאים (בהם קרן נויבך, רן בנימיני, גיל ליטמן ועוד) ומינוי אחרים תחתם מטעמים לא מקצועיים. בשנת 2013 סיים את תפקידו כיו"ר אגודת העיתונאים ירושלים.
זקן לא המשיך לעבוד בכאן ב, אשר החליפה את רשת ב' בשנת 2017. לאחר שעזב את רשת ב' החל לשמש ככתב המדיני-ביטחוני של העיתון גלובס, וכן כעורך ומגיש חדשות בגלי צה"ל וכותב במגזין אל-מוניטור. במקביל, החל לשמש כמרצה לתקשורת במכללה האקדמית ספיר ובמרכז הבינתחומי הרצליה וכחבר במליאת מועצת העיתונות בישראל.
ב-2020 סיים זקן תואר שני בלימודי תקשורת באוניברסיטה העברית בירושלים.
באפריל 2022 החל זקן להגיש יחד עם יעקב ברדוגו את התוכנית "רבע לחמש" ברדיו גלי ישראל.
זקן שימש כפאנליסט בערוץ החדשות עכשיו 14.
בפברואר 2023 מינה שר הביטחון, יואב גלנט, את זקן לממלא מקום מפקד תחנת הרדיו גלי צה"ל, לתקופה בת שישה חודשים, וזקן נכנס לתפקיד זה ב-1 במרץ. בספטמבר הוארך המינוי הזמני בחודשיים נוספים, ובאוקטובר לעוד שלושה חודשים. אחת מהרפורמות שהנחיל זקן בגלי צה"ל הייתה בתהליך המיון למועמדים לקורס העיתונאים היוקרתי של התחנה. בעקבות השינויים במבחנים והתאמתם לאוכלוסייה מגוונת, עלה שיעור המועמדים מהפריפריה שהתקבלו לקורס מ-5-7% בשנים שקדמו לו, ליותר מ-50%. https://www.themarker.com/advertising/2023-12-18/ty-article/.premium/0000018c-7e1e-d301-a3ac-fedf60240000 מהלך נוסף שקידם זקן היה הכנסה של כעשרה מועמדים יוצאי אתיופיה לתחנה. סקר TGI שהתפרסם בסוף ינואר 2024 סימן הצלחה גדולה לשתי התחנות גלגלצ וגלי צה"ל, כאשר גל"צ עקפה לראשונה מזה שנים את רשת ב' בצמרת הדירוג. https://www.ice.co.il/research/news/article/998296. למרות ההישג ועדת האיתור שמינה שר הביטחון יואב גלנט המליצה למנות את העיתונאי טל לב רם לתפקיד מפקד גלי צה"ל וזקן סיים את תפקידו בתחנה ב-3 במרץ 2024.
חיים אישיים

זקן גרוש בשנית, אב לשלושה ילדים וסב לנכדה, היה נשוי לרוכבת אופני ההרים, לורי קופנס, וחי בזוגיות עם ד"ר גייל טלשיר. חבר קיבוץ מעלה החמישה. היה שחקן כדורעף בהפועל ירושלים.
הערות שוליים

↑  אורן פרסיקו, שטויות ושקרים, באתר העין השביעית, 14 בנובמבר 2011
↑  רועי ברק, ‏דני זקן: מנהל קול ישראל הדיח אותי מתפקידי כרכז חדשות, באתר גלובס, 3 באוקטובר 2011
↑  אורן פרסיקו, "המחויבות שלנו היא לעיתונאים", באתר העין השביעית, 27 באוגוסט 2013
↑  אורלי הררי, במקום גלית אלטשטיין: העיתונאי דני זקן ימונה למפקד גלי צה"ל, באתר ערוץ 7, 27 בפברואר 2023
↑  דני זקן החל את תפקידו כמ"מ מפקד גל"צ: "אחריות כבדה", באתר אייס, 1 במרץ 2023
↑  שוקי טאוסיג, גלנט האריך את מינוי דני זקן כמפקד הזמני של גל"צ, באתר העין השביעית, 3 בספטמבר 2023
↑  ניר יהלום, לורי קופנס משנה את העולם, באתר הארץ, 23 בפברואר 2002
↑  עומר רבין, ‏"והרי החדשות מפי", באתר גלובס, 15 במרץ 2011
דיסלוטוזאורוס

| דיסלוטוזאורוס |
| --- | --- |

תקופה
יורה עליון, 152–151 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרפודה
משפחה:: דריוזאוריים
סוג:: דיסלוטוזאורוס
מינים
 Dysalotosaurus lettowvorbecki
שם מדעי
 Dysalotosaurus ‏וירכו, 1919

דיסלוטוזאורוס (שם מדעי: Dysalotosaurus; משמעות השם: "לטאה בלתי נתפסת") הוא סוג של דינוזאור צמחוני שחי ביורה העליון לפני 151–152 מיליון שנה בקירוב. המאובנים שלו התגלו בתצורות טנדגורו (אנ'), טנזניה. הסוג כלל מין בודד - Dysalotosaurus lettowvorbecki.
מאפיינים

דינוזאור זה היה קרובו של הדריוזאורוס מאמריקה הצפונית, כשמספר חוקרים סברו שמדובר באותו סוג דינוזאור. החוקר גרגורי ס. פאול העריך שהוא הגיע לאורך 2.5 מטר ולמשקל 80 ק"ג. הוא היה בעל זנב ארוך ורגליים אחוריות ארוכות שיכלו לנוע במהירות, כדי לברוח מטורפים. דינוזאור זה הגיע לבגרות בגיל צעיר יחסית (בערך 10 שנים) ובמבנהו דמה למין קנגורו גדול, בייחוד במבנה הזנב.
חלק מהמאובנים של הדינוזאור חשפו שחיקה, כתוצאה ממחלת פאג'ט של העצם, הגילוי הראשון של מחלה זו אצל דינוזאורים.
השוואה של 6 אורניתופודים לאדם: אדמונטוזאורוס (באפור), איגואנודון (בירוק), טנונטוזאורוס (באדום), קמפטוזאורוס (בכחול), זלמוקסס (בסגול) ודיסלוטוזאורוס (בכתום)
דניאל ספיר

| --- | --- |

 לידה:  18 באפריל 1970 (בן 54)
 מדינה:  ישראל 
 מקום מגורים:  עין כרם, ירושלים
 השכלה:  תואר ראשון במנהל עסקים מהמכללה למינהל ותואר שני במנהל עסקים מהקריה האקדמית אונו
 תפקיד:  מנכ"ל קבוצת תקשוב  מנכ"ל סלקום  מנכ"ל אלקטרה פאוור
 
דניאל ספיר (נולד ב-18 באפריל 1970) הוא מנכ"ל חברת אלקטרה פאוור. קודם לכן שימש מנכ"ל חברת סלקום ומנכ"ל קבוצת תקשוב.